el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el en el el it es en en el en el el el el el el el el el el el az en en en es en en el en el en el el el el el el el el el el el en el en el en el en el en el en el en el en el en el en el en el zh el en el en el en el el el el el en el el el el el en el en
Το «όπλο» του Παναθηναϊκού ήταν η άμυνα και στο ξεκίνημα του δευτέρου ημιχρόνου, με αποτέλεσμα να κάνει ένα 0-5 και να περάσει ξανά μπροστά (36-38). Από εκείνο το σημείο και έπειτα, ο ρυθμός του παιχνιδιού έπεσε δραματικά, με τις δύο ομάδες να ήταν ιδιαίτερα άστοχες, αλλά τους «πράσινους» να συντηρούν το προβάδισμά τους μέχρι τα μισά (39-40).
Σ’ αυτό το σημείο, ήταν η σειρά του «τριφυλλιού» να μετρήσει μία απουσία, αυτή του Μπουρούση, ο οποίος αποχώρησε με ενοχλήσεις στη μέση. Από την άλλη, το παιχνίδι δεν έλεγε να… ανοίξει με τίποτα, με τα καλάθια να μπαίνουν με το… σταγονόμετρο, όπου αρχικά οι Πειραιώτες πήγαν το προβάδισμα (41-40) και τον Παππά να απαντάει (41-43). Ακολούθησε άλλο ένα… στείρο δίλεπτο, με τον Παπαπέτρου να ισοφαρίζει και το 43-43 να ήταν το σκορ του τρίτου δεκαλέπτου.
Και στην αρχή του τέταρτου δεκαλέπτου, η άμυνα του Παναθηναϊκού δεν έδινε… ανάσα στον Ολυμπιακό, με τη νέα «βόμβα» του Γκάμπριελ από τα 6,75μ. να τον στέλνει για άλλη μία φορά στο +5 (43-48), στο πρώτο δίλεπτο. Το τρίποντο του Παπαπέτρου «ξεκόλλησε» τον Ολυμπιακό (46-48), με τον Τζέιμς να απαντάει αμέσως (46-51) και από ‘κει και πέρα τον Αμερικανό να παίρνει από το… χέρι το «τριφύλλι», όπου με τη βοήθεια του Ρίβερς η διαφορά πήγε στο +10 (48-58), στα μισά.
Στο μεταξύ, το «μυαλό» των παικτών του Σφαιρόπουλου είχε «χαλάσει» εντελώς, λόγω μίας τεχνικής ποινής που δέχθηκε ο Παπανικολάου. Εκεί, οι Μάντζαρης και Σπανούλης έφεραν την αντίδραση των Πειραιωτών, με τη διαφορά να πέφτει (54-58) και τον Τζέιμς να δίνει άμεσα νέα… ανάσα στους φιλοξενούμενους (54-60). Στη συνέχεια, ήταν η σειρά του Μιλουτίνοφ να βάλει… φωτιά στο ματς (58-60) και το τρίποντο του Πρίντεζη να το φέρνει στον πόντο (61-62), στα δύο λεπτά πριν από τη λήξη.
Ακολούθησαν διαδοχικές άστοχες επιθέσεις, με τον Σέρβο σέντερ να κάνει 2/2 βολές και να βάζει ξανά τους «ερυθρόλευκους» μπροστά (63-62), στα 31’’. Οι φιλοξενούμενοι έκαναν λάθος στην επίθεσή τους, ύστερα από την εξαιρετική άμυνα του Παπανικολάου σε Τζέιμς και Σίνγκλετον, με τον Πρίντεζη να είχε 1/2 από τη γραμμή και να κάνει το 64-62, στα 13’’. Την τελευταία επίθεση του παιχνιδιού πήρε ο Τζέιμς, ο οποίος αστόχησε και στις δύο ευκαιρίες που του παρουσιάστηκαν και έτσι ο Ολυμπιακός πήρε τη νίκη.